صومالیہ کی فورسز نے وہابی دہشت گرد تنظیم الشباب کے ۸۷ دہشت گردوں کو ہلاک کردیا

صومالیہ کی فورسز نے جوبا السفلی کے ایک فوجی کیمپ پر وہابی دہشت گرد تنظیم الشباب کے حملے کو ناکام بناتے ہوئے ۸۷ دہشت گردوں کو ہلاک کردیا ۔

خبر کا کوڈ: ۴۳۶۶۹۸

تاریخ: ۲۶ مهر ۲۰۱۸ - ۱۲:۳۵

رسا نیوز ایجنسی کی رپورٹ کے مطابق صومالیہ کی فورسز نے جوبا السفلی کے ایک فوجی کیمپ پر وہابی دہشت گرد تنظیم الشباب کے حملے کو ناکام بناتے ہوئے 87 دہشت گردوں کو ہلاک کردیا جبکہ اس کارروائی ميں 6 فوجی بھی مارے گئے۔

صومالیہ کی حکومت کے مطابق وہابی دہشت گردوں  نے کیمپ کے ایک حصے پر مختصر مدت کے لیے قبضہ کر لیا تھا۔

قائم مقام وزیر اطلاعات عدن اسحاق علی نے سرکاری ٹیلی وژن پر بتایا کہ الشباب نے فوجی کیمپ کے ایک حصے پر قبضہ کر لیا تھا۔ جس کے بعد ہم نے وہاں مزید فوجی کمک بھیجی اور انھوں نے بڑی کامیابی سے الشباب کو پسپا کر دیا۔

انھوں نے بتایا کہ ہمارے 6 فوجی ہلاک ہوئے اور ہماری فورسز نے اپنے آپریشن میں الشباب کو بڑی کامیابی سے شکست دے دی۔ لڑائی میں الشباب کے 87 دہشت گرد ہلاک ہوئے ہیں ۔/۹۸۹/ف۹۴۰/